钦定古今图书集成/明伦汇编/氏族典/第491卷 > 《凌迪知万姓统谱》 > 况锺
## 钦定古今图书集成/明伦汇编/氏族典/第491卷 > 《凌迪知万姓统谱》 > 况锺

按《明外史况锺传》：“锺字伯律，靖安人。初以吏事尚书
吕震荐，授仪制司主事，迁郎中。宣德五年，擢知苏州，
丁忧去，民诣阙乞留，诏起复。锺为政务锄豪强，植良
弱，兴利除害，不遗馀力。正统六年，锺秩满当迁，部民
二万馀人走诉巡按御史张文昌，乞再任。诏进二秩，
如民请。明年，卒官。”